paragraph_text: San Remo je grad na zapadnoligurskoj obali Mediterana, na sjeverozapadu Italije. U gradu se održavaju brojne kulturne manifestacije od kojih je svakako najznačajniji – Festival di Sanremo. Grad je smješten idealno, na obali Ligurskog mora a iza njega steru se visoke Primorske Alpe, koje ga štite od hladnih vremenskih utjecaja. Zato ima ugodnu klimu (blage zime i ne osobito vruća ljeta). On je poznato turističko odredište na talijanskoj rivijeri, poznat je po svom kazinu (kockarnici), uzgoju i izložbama cvijeća (zovu ga i grad cvijeća). Ljubiteljima sporta poznat je i po biciklističkoj utrci Milano – Sanremo, koja se održava od 1907. na kraju ožujka na dionici od 294 km. mini|lijevo|400px|<center>Panorama Sanrema